437.26 REGOLAMENTI DWAR KORDINAMENT BEJN ORGANIZZAZZJONIJIET U ASSO~JAZZJONIJIET LI JŻOMMU JEW JOĦOLQU KOTBA TAR-RAZZA GĦAL EQUIDA EREĠISTRATI L-AVVIŻ LEGALI 318 ta’ l-2003. L-AVVIŻ LEGALI 318 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolamenti dwar Kordinament bejn Organizzazzjonijiet u Assoċjazzjonijiet li jżommu jew joħolqu Kotba tar-Razza għal Equidae Reġistrati. (2) L-iskop ta’ dawn ir-regolamenti huwa l-implimentazzjoni tad-Deċiżjoni tal-Kummissjoni Ewropea 92ż 354/KEE li tistabbilixxi ċerti regoli biex tiżgura kordinament bejn organizzazzjonijiet u assoċjazzjonijiet li jżommu jew joħolqu kotba tar-razza għal equida e reġistrati. Din id-Deċiżjoni issib bażi legali taħt id-Direttiva tal-Kunsill ta’ l-Unjoni Ewropea 90/427/KEE, l-artikolu 4(2)(e). 2. L-organizzazzjoni jew assoċjazzjoni li żżomm il-ktieb tar-razza ta’ l-oriġini għandha tiżgura kollaborazzjoni mill-qrib ma’ l-organizzazzjoni u assoċjazzjonijiet li jżommu kotba tar-razza jew sezzjonijiet ta’ ktieb tar-razza ta’ l-istess razza, partikolarment bil-ħsieb li jkunu evitati kwistjonijiet. 3. Nuqqas ta’ konformità ma’ regoli mniż/la taħt leġislazzjoni dwar iż-żooteknika. (1) Meta l-awtorità kompetenti tikkunsidra li organizzazzjoni jew assoċjazzjoni approvata jew rikonoxxuta fi Stat Membru mhijiex tkun konformi mar-regoli stabbiliti fil-leġislazzjoni żooteknika relevanti, u partikolarment mal-prinċipji stabbiliti mill-organizzazzjoni jew assoċjazzjoni li żżomm il-ktieb tar-razza ta’ l-oriġini tar-razza, hija għandha minnufih tagħmel kuntatt ma’ l-awtorità kompetenti ta’ l-Istat Membru involut. (2) Jekk l-awtorità kompetenti tikkunsidra li dawn il-miżuri x’aktarx ikunu insuffiċjenti, hija għandha tesplora, flimkien ma’ l-awtorità ta’ l-Istat Membru, modiki fis-sitwazzjoni tkun rimedjata, jekk meħtieġ billi żżur dak l-Istat Membru. (3) L-awtoritajiet kompetenti għandhom jinformaw lill-Kummissjoni Ewropea bis-soluzzjonijiet li jkunu ġew deċiżi. 4. Nuqqas ta’ konformità ma’ legislazzjoni ta’ l-Istati Membri. (1) Meta l-awtorità kompetenti ta’ Stat Membru tikkunsidra li organizzazzjoni jew assoċjazzjoni approvata jew rikonoxxuta fit-territorju ta’ Malta mhijiex tkun konformi mar-regoli stabbiliti fil-leġislazzjoni korrispondenti ta’ Stati Membri, u partikolarment mal-prinċipji stabbiliti mill-organizzazzjoni jew assoċjazzjoni li żżomm il-ktieb tar-razza ta’ l-oriġini tar-razza, hija tista’ minnufih tagħmel kuntatt ma’ l-awtorità kompetenti ta’ l-Istat Membru involut. (2) L-awtorità kompetenti għandha tieħu l-miżuri kollha meħtieġa u tinforma lill-awtorità kompetenti ta’ l-Istat Membru bit-tip ta’ verifiki mwettqa, id-deċiżjonijiet meħuda u r-raġunijiet għal dawk id-deċiżjonijiet. (3) Jekk l-awtorità kompetenti ta’ l-Istat Membru tikkunsidra li dawn il-miżuri x’aktarx ikunu insuffiċjenti, hija tista’ tesplora, flimkien ma’ l-awtorità tat-territorju ta’ Malta, modiki fis-sitwazzjoni tkun rimedjata, jekk meħtieġ, billi żżur it-teritorju tat-territorju ta’ Malta. (4) L-awtoritajiet kompetenti tat-territorju ta’ Malta għandhom jinformaw lill-Kummissjoni Ewropea bis-soluzzjonijiet li jkunu ġew deċiżi.